tomron87/hebrew-wikipedia-sentences-corpus huggingface dataset:
בהונגריה נחקקה מגבלה זו ב-21 בספטמבר 1920, כחלק מגל האנטישמיות שעלה עם משטרו של מיקלוש הורטי, ובמסגרתה נקבע ששיעור הסטודנטים היהודים לא יעלה על 6% מכלל הסטודנטים (זה היה שיעור היהודים באוכלוסייה), לעומת שיעור של 30% לפני מלחמת העולם הראשונה.
אף על פי שבחוק לא הוזכרה המילה "יהודי", חוק זה נחשב לחוק האנטישמי (רק ליהודים היה ייצוג יתר במוסדות הלימודיים) הראשון שחוקק באירופה במאה ה-20. חרף הגבלה זו למדו בהונגריה אחדים מגדולי אנשי המדע של המאה העשרים ממוצא יהודי, ובהם ג'ון פון נוימן ופאול ארדש.
פולין ניסתה להנהיג נומרוס קלאוזוס בשנת 1923 אך נתקלה בהתנגדות של חבר הלאומים, ולכן הונהגה מגבלה זו באופן לא רשמי.
מספר הסטודנטים היהודים הוגבל ל-10%, כשיעור היהודים באוכלוסייה.
בשנת 1937, עם גבור האנטישמיות, הוטל איסור מוחלט על קבלת יהודים לאוניברסיטאות.
ברומניה הונהג נומרוס קלאוזוס בשנת 1926.
בארצות הברית (בפרט בניו אינגלנד) ננקטו בשנות ה-20 של המאה ה-20 צעדים שמטרתם צמצום מספר היהודים באוניברסיטאות.
אייזיאה באומן הנהיג מדיניות מגבילה ליהודים באוניברסיטת ג'ונס הופקינס.
אוניברסיטת ייל הגבילה את כמות היהודים בלימודי רפואה.
אוניברסיטת הרווארד ואוניברסיטת פרינסטון הציבו אף הם מכסות לכמות הסטודנטים היהודים..
יהודים שחפצו בהשכלה התמודדו עם הנומרוס קלאוזוס בדרכים שונות: תשלום שוחד, המרת דת או יציאה ללימודים במדינות שבהן לא הייתה הגבלה זו.
בהונגריה, למשל, עזבו 5,000 צעירים יהודים את המדינה בעקבות הנהגת נומרוס קלאוזוס.
בשנת 1924 עסקה ישיבה של ועידת המיעוטים של חבר הלאומים בדיון בנושא הנומרוס קלאוזוס ונציג של ועד המשלחות היהודיות ניסה לעורר מודעות לבעיה.
הלחץ שהפעיל הנומרוס קלאוזוס על הצעירים היהודים, ששאפו לרכוש השכלה, היה גורם חשוב מאוד ביוזמות להקמת מוסדות להשכלה גבוהה עבור יהודים בארץ ישראל כמו הטכניון בחיפה והאוניברסיטה העברית בירושלים.
ברומניה הוצאה שיטה נוספת, שמטרתה קידום האינטרסים של הרוב - "נומרוס ולאכוס" (numerus valachus) או "נומרוס פרופורציונליס" (numerus proportionalis).
בהתאם לנומרוס ולאכוס, כל מפעל וכל מוסד היו אמורים לכלול בין המועסקים שלו מועסקים בני הרוב הרומני (ולאכים) ביחס מתאים ליחס הרומנים באוכלוסיית רומניה, יחס שנקבע לפי שנת 1930, בה היו ברומניה 71.9% רומנים.
את הרעיון הזה קידמה בעיקר המפלגה החזית הלאומית (Frontul Românesc) בהנהגתו של אלכסנדרו ואידה-וויבוד.
שיטת נומרוס קלאוזוס כוונה נגד חברות משפחתיות, שהיו מקובלות אצל יזמים יהודים.
בפולין שקמה לתחייה בתום מלחמת העולם הראשונה הופעל נומרוס קלאוזוס נגד המיעוט האוקראיני בשטחים המאוכלסים על ידי קבוצה אתנית זו.
לא הותר לקבל באוניברסיטת לבוב, למשל, יותר מ-15% אוקראינים, בעוד שהמכסה לפולנים הייתה צריכה להיות לא מתחת ל-50%.
מגבלות מסוג זה הוטלו גם על השחורים בארצות הברית עד לשנות ה-60 וכחלק ממשטר האפרטהייד בדרום אפריקה.
בתחילת המאה ה-21 נחקרו מספר אוניברסיטאות במערב ארצות הברית על כך שהנהיגו לכאורה נומרוס קלאוזוס בלתי-רשמי נגד סטודנטים ממדינות מזרח אסיה.
במספר רב של אוניברסיטאות בארצות הברית זוכים שחורים ובני מיעוטים אחרים להעדפה בקבלה על חשבונם של סטודנטים לבנים.
נומרולוגיה היא שיטה פסאודו-מדעית המייחסת למספרים משמעות מיסטית.
היא טוענת שמאחורי כל מספר יש "אנרגיה" מסוימת שאותה הוא מייצג.
לטענות הנומרולוגיה אין תימוכין מדעיים.
משתמשים בנומרולוגיה לצורך חקר התכונות האישיות של אדם מסוים ואפיונו, בעיקר דרך תאריך הלידה שלו ושמו על ידי חיבור מספרים עד לקבלת המספר החד ספרתי.
סופרים בנפרד את יום הלידה, חודש הלידה, סה"כ תאריך הלידה, שנה, יום+חודש לידה וכו'.
האותיות בשם מקבלות ערך מ-1 עד 22.
אין להתבלבל בין נומרולוגיה לתורת המספרים המתמטית.
האחרונה היא תורה מתמטית העוסקת בתכונות של המספרים הטבעיים ולא מייחסת להם שום משמעות מיסטית, אם כי חלק קטן מהמתמטיקאים ביוון העתיקה ובפרט הפיתגוראים האמינו גם במשמעות מיסטית של המספרים.
ספרותיהם של מספרים שלמים הגדולים מ-9 מתחברים עד לקבלת מספר בין 1 ל-9. כמו תורות מיסטיות אחרות, גם הנומרולוגיה נסמכת על מספר מקורות, רובם נסמכים על מסורות שונות.
כשם שהאסטרולוגיה מייחסת משמעות מסוימת (אחת ולא אחרת) למיקום יחסי מסוים של גרמי שמיים, כך אף הנומרולוגיה מייחסת משמעות מסוימת (אחת ולא אחרת) לכל מספר מבין המספרים 1 עד 9. מפרשים שונים מתייחסים להיבטים שונים של אותה משמעות, וניתן למצוא הבדלים מסוימים בין הגישות.
שם האם ושם האב (בצירוף גימטריה)
נון סקוויטור הוא כשל לוגי שבו המסקנה בטיעון אינה נובעת מן ההנחות.
המסקנה עשויה להיות נכונה או כוזבת, אך הטיעון עצמו כולל כשל משום שהיא אינה נובעת מההנחות.
ביסודם, כל הכשלים הלוגיים הם סוגים מסוימים של נון סקוויטור (טיעון לוגי הוא נון סקוויטור אם ורק אם יש בו כשל), אולם המונח "נון סקוויטור" מתייחס בדרך כלל לאותם סוגים של טיעונים כושלים שאינם מכוסים במונחים מסוימים (למשל, הנחת המבוקש).
במילים אחרות, "נון סקוויטור" מתייחס לרוב לכשל צורני ללא שם ספציפי.
מקרה מיוחד הוא "הוכחה שגויה": הוכחה מתמטית שגויה במכוון; השגיאה אינה מוצגת באופן גלוי, והיא עשויה להיות חבויה היטב בין פרטים רבים, עד שמציאתה מהווה אתגר, המנוצל לצרכים פדגוגיים או לשם שעשוע.
דוגמאות לסוגים של נון סקוויטור:
טיעון מהצורה הבאה מכיל כשל מסוג אישור הסוגר:
השגיאה הלוגית נובעת מכך שמסיקים באופן שגוי מההנחה השנייה שאישור הסוגר (ב') משמעותו אמיתות הפותח (א').
אם משתמשים במקום ב"אם" ב"אם ורק אם", הטיעון תקף.
טיעון מהצורה הבאה מכיל כשל מסוג הכחשת הפותח:
אם זה שולחן (א'), יש לזה ארבע רגליים (ב').
זה לא שולחן (לא א').
לכן, אין לזה ארבע רגליים (לא ב').
בדוגמה, ישנם בעלי ארבע רגליים מלבד שולחנות.
כמו באישור הסוגר, אם משנים את התנאי "אם" ל"אם ורק אם", הטיעון תקף.
טיעון מהצורה הבאה מכיל כשל מסוג אישור מופרד:
לכן, מחר לא ירד שלג (לא ב').
אם משנים את האופרטור הלוגי "או" ב"או אקסקלוסיבי" (הקובע שתיתכן רק אחת משתי האפשרויות), הטיעון תקף.
טיעון מהצורה הבאה מכיל כשל מסוג כשל אמצע לא מופץ:
כל הסוסים (לכל א') אוכלים עשב (ב').
בדוגמה, זוהי כיתת אוכלי העשב.
לכן, העובדה שכבשים אוכלים עשב אינה מובילה למסקנה שהם סוסים.
ליונקים ורק ליונקים (ל-א' ורק ל-א') יש בלוטות חלב בהן מזינה האם את צאצאיה (ב').
לפרות (ג') יש בלוטות חלב בהן מזינה הפרה את העגלים (ב').
נון קאוסה פרו קאוסה (מלטינית: non causa pro causa - "לא סיבה לסיבה") היא קבוצת כשלים לוגיים רטרודוקטיביים שבה הסיבה אינה מזוהה באופן נכון.
הקבוצה מונה את הכשלים הבאים:
אפקט משולב (כשל הסיבה הבודדת)
פוסט הוק ארגו פרופטר הוק (מתאם אקראי)
קום הוק ארגו פרופטר הוק (מתאם מצביע על סיבתיות)
נוּנַאווּט (באנגלית וצרפתית: Nunavut; באינוקטיטוט: ᓄᓇᕗᑦ) היא היחידה המנהלית הגדולה ביותר בשטחה בקנדה, וכן גם החדשה ביותר במסגרת הטריטוריות של קנדה.
נונאווט הופרדה רשמית מהטריטוריות הצפון-מערביות, והפכה לטריטוריה עצמאית ב-1 באפריל 1999 בעקבות חוק נונאווט- והסכם תביעות המקרקעין של נונאווט.
בירת נונאווט היא איקאלואיט (נקראה בעבר גם "פרובישר ביי", עד שנת 1987), והיא נמצאת על האי באפין.
נונאווט היא השטח האוטונומי הגדול ביותר של קנדה מבחינת שטח, אך בעלת האוכלוסייה הקטנה ביותר בכל קנדה (נכון ל-2025, פחות מ-40 אלף תושבים).
מספר תושבים מועט זה, מתגוררים על שטח הגדול משטחה של מקסיקו (בה, נכון ל-2025, יותר מ-130 מיליון תושבים).
פירוש השם "נונאווּט" הוא "אדמתנו" באינוקטיטוט - שפת האינואיט.
באזור שבו נמצאת הטריטוריה התקיימה התיישבות רציפה במהלך 4,000 השנים האחרונות.
רוב ההיסטוריונים מזהים את חופיו של האי באפין כהלולאנד המופיעה בסאגות הנורדיות, וסביר שתושבי האזור היו בקשרי מסחר עם הספנים הנורדים.
בשנת 1576, מרטין פרובישר, בניסיון לגלות את המעבר הצפון-מערבי, חשב שגילה מרבצי זהב במפרץ פרובישר (הקרוי על שמו) לחופי האי באפין.
בדיעבד הסתבר שאין זהב באזור, אולם פרובישר יצר את המגע הראשון בין האדם האירופי עם האינואיטים - האינדיאנים המקומיים - מגע עוין שכלל שביית המקומיים והבאתם לאנגליה לצורכי תצוגה, שם הם מתו לאחר זמן קצר.
במהלך המאה ה-17 עברו באזור נונאווט מגלי ארצות נוספים, בניסיון לגלות את המעבר הצפון-מערבי, ביניהם הנרי הדסון, ויליאם באפין ורוברט ביילוט.
בשנת 1976 נערך משא ומתן בין האינואיט לבין הממשל הפדרלי הקנדי בעניין בעלותם על השטח.
באפריל 1982 הצביע רוב של תושבי הטריטוריות הצפון-מערביות בעד הפרדת הטריטוריות לשתי טריטוריות ומתן שטחים לאינואיט.
ההסכם הושג בחודש ספטמבר בשנת 1992, ואושר במשאל עם על ידי 85% מתושבי האזור.
ביוני 1993 עבר "חוק ההסכם בדבר תביעת השטח של האינואיט" בפרלמנט הקנדי, וב-1 באפריל 1999 הפך האזור לטריטוריה של קנדה.
שטחה של הטריטוריה הוא כ-2.1 מיליון קמ"ר.
הטריטוריה כוללת את האיים הארקטיים, את האיים במפרץ הדסון, מפרץ ג'יימס ומפרץ אונגבה.
הנקודה הגבוהה ביותר בנונאווט היא פסגת בארבו באי אלסמיר, שגובהה 2,616 מטרים מעל פני הים.
נונאווט מכוסה טונדרה ארקטית, למעט נקודת מפגש הטריטוריות והפרובינציות בדרום מערב הטריטוריה (המקום היחיד בקנדה שבו נפגשים גבולותיהם של ארבע טריטוריות ופרובינציות: נונאווט, מניטובה, ססקצ'ואן והטריטוריות הצפון-מערביות) שהאקלים בה הוא כשל יערות טייגה.
בצפון-מזרחה של הטריטוריה מפריד מעבר מים צר בינה ובין גרינלנד.
השליטה במי מצר זה מהווה מחלוקת בין קנדה ודנמרק.
נונאווט גובלת בים בופור בצפון, במפרץ באפין ובמפרץ הדסון במזרח, במניטובה בדרום ובטריטוריות הצפון מערביות במערב.
הטריטוריה גובלת גם בניופאונדלנד ולברדור (דרך חצי אי) ובקוויבק (גבול ימי).
בראש טריטוריית נונאווט עומד נציב הממונה על ידי השר לענייני אינדיאנים ולפיתוח הצפון של קנדה.
כמו בטריטוריות אחרות, תפקיד הנציב הוא סמלי, והוא מקביל לתפקיד המשנה למושל העומד בראש פרובינציות קנדה מטעמה של "מלך קנדה", אף שהנציב הוא נציגו של הממשל הפדרלי ולא נציגה של המלוכה הקנדית.
חברי האספה המחוקקת נבחרים אישית, ומביניהם נבחר מושל הטריטוריה.
בשל ביקורת שהוטחה בו, הקים המושל לשעבר פול אוקאליק מועצה מייעצת של 11 זקני שבט האינואיט, ה-inuit qaujimajatuquangit שתפקידה לייעץ לממשלה בענייני התרבות האינואיטית.
לטריטוריה תקציב שנתי של 700 מיליון דולרים קנדיים הניתן במלואו על ידי הממשל הפדרלי.
נומקס הוא שם מסחרי של פולימר מסוג מטה-ארמיד אשר פותח בתחילת שנות השישים של המאה ה-20 על ידי חברת דופונט.
המוצר שווק לראשונה בשנת 1967.
פולימר זה קשור לניילון אבל בעל מאפיינים ארומטים ולכן חומר זה מאופיין בעמידות בטמפרטורות גבוהות.
פולימר זה הוא האיזומר מטא, לעומת קבלר שהוא הפארא-ארמיד.
מאמץ המתיחה המרבי הוא 340MPa.
לחומר עמידות מצוינת לחום, חומרים כימיים שונים וקרינה.
החומר מסוגל לעמוד בטמפרטורות של עד 370 מעלות צלזיוס.
נומקס מיוצר בתגובת דחיסה מהמונומרים חומצה איזופתלית וm-Phenylenediamine .
החומר משווק בצורת חוט המאפשר תפירה חופשית וכיריעות מהן ניתן לחתוך חלקים.
וילפרד סוויני (2011-1926), כימאי DuPont שתגליותיו הובילו לפיתוח הנומקס, זכה במדליית אנטואן לבואזיה מטעם החברה בשנת 2002, בעיקר בגין עבודתו.
חילות שריון רבים בעולם משתמשים בסרבלים וכפפות העשויים נומקס.
בחיל השריון הישראלי נעשה בעבר שימוש במכנסי וחולצות נומקס, וכיום משתמשים בסרבלים העשויים נומקס.
גם לוחמי צוות אוויר בחיל האוויר הישראלי לובשים סרבלי טיסה עשויים נומקס וכפפות נומקס.
בנוסף, הנומקס משמש לייצור ביגוד ממוגן למכבי אש.
נהגי מרוץ מכוניות לובשים חליפת מרוץ עשויה נומקס וחומרים אחרים דוחי שריפה כולל כפפות, גרביים, בלקלאווה וקסדה עמידים לאש.
חליפת חלל מכילה נומקס כאחת משכבותיה הרבות בשל עמידותו לאש ולתנאי החלל הקיצוניים בהם ריק ושינוי טמפרטורה גבוהים.
בהתאם לכך, הבד משמש גם לכיסוי חלקים מהותיים בחלליות, גשושיות ורוברים.
נון סולו ורדי (איטלקית: Non solo Verdi, כלומר "לא רק ורדי" או, בפרפרזה, "לא על ורדי לבדו") הוא מיזם אופרה, המעלה בביצוע קונצרטי (כלומר ללא בימוי) קטעים מאופרות, שנכתבו באיטליה בעשור שבין 1861 ל-1870, בתקופת המאבק לאיחוד איטליה בראשות ג'וזפה גריבלדי.
האופרה האיטלקית שימשה כלי חשוב במאבק של נאמני התנועה הלאומית באיטליה, אנשי הרוח, הסטודנטים והאמנים, לעורר את דעת הקהל לתמיכה בתנועת השחרור כנגד ערי המדינה והכתר האוסטרי.
יתרון האופרה היה ביכולתה למשוך המונים להצגותיה ולהחדיר בתכנים מסרים, שהצנזורה האוסטרית הייתה מונעת את העברתם באסיפות עם, ושהקהל היטיב לקלוט אותם.
בכל עיר באיטליה היה לפחות בית אופרה אחד, ובמילאנו לבדה היו בשנת 1869 שבעה בתי אופרה פעילים.
מסרים כאלה קיימים ברבות מן האופרות של ורדי, ששרדו ומצאו את מקומן ברפרטואר האופראי עד ימינו אלה, אך בעשור האיחוד חוברו והופקו באיטליה 230 אופרות חדשות, שרובן נשכחו כליל לאחר מות המלחינים ולא נשמעו עוד במשך קרוב ל-150 שנה.
פרויקט המחקר של החוג למוזיקולוגיה באוניברסיטה העברית בירושלים, בראשות פרופסור יהואש הירשברג ותלמידות המחקר נעמה רמות, סוניה מזר, רמונה כהן-פאול ואלמה שטרן, מעלה זו השנה החמישית קטעים מתוך אופרות נשכחות, בהיקף מצומצם ובליווי פסנתר בלבד, בביצוע הפסנתרנית סוניה מזר.
המבצעים הם סטודנטים לשירת אופרה באקדמיה למוזיקה ולמחול בירושלים ובחוג למוזיקולוגיה של האוניברסיטה העברית בירושלים.
המופע של 2008 התפתח להפקה בימתית חלקית, שכללה תלבושות תקופתיות ותפאורה מרומזת.
את התלבושות עיצבה פרנסואז קוריאט.
באותה מתכונת התקיים גם המופע של 2009, שכלל תמונות מאופרה אחת בלבד, "מורוסינה" של אריקו פטרלה.
כבונוס מיוחד נוספו הפעם בסוף התוכנית שני דואטים של ורדי, מתוך מקבת' ומתוך אאידה.
המופע של 2010 כלל תמונות מתוך "המוסקטרים" של ג'וזפה סיניקו -אריות, דואטים ושלישייה - גם הפעם בשירה מלווה משחק, בתלבושות תקופתיות ועם רמז לתפאורה.
בשש תוכניות המיזם עד כה בוצעו תמונות מן האופרות הבאות:
"לינה" ו"המאורסים" מאת אמילקארה פונקיילי
"המאורסים", "הרוזנת מאמאלפי" ו"מורוסינה" מאת אריקו פטרלה
"רומיאו וג'ולייטה" מאת פיליפו מרקטי
"קפריזה של גברת" מאת אנטוניו קאניוני
"גוליילמו שקספיר" מאת תומאזו בנוונוטי
מַרְקוּס אָוּרֶלְיוּס נוּמֶרִיוּס נוּמֶרִיָאנוּס היה קיסר רומא בין קיץ 283 ועד הירצחו בנובמבר 284 ושלט על האימפריה הרומית לצד אחיו הבכור, קארינוס.
בחלוקת הסמכויות בין השניים, היה נומריאנוס אחראי על הפרובינקיות המזרחיות.
קארינוס ונומריאנוס היו בניו של קארוס, גאלי שהפך למפקד המשמר הפרטוריאני תחת שלטונו של פרובוס.
בין השנים 260–275, אמצעיו הכלכליים של קארוס אפשרו לנומריאנוס לקבל השכלה רטורית.
המקורות ההיסטוריים על חיי נומריאנוס בעייתיים ומסתמכים על המידע (השגוי בחלקו) בהיסטוריה אוגוסטה.
נומריאנוס וקארינוס עלו לשלטון במהלך משבר המאה ה-3 באימפריה הרומית, לאחר מרד שיזמו לגיונות רומיים שהיו מוצבים במעלה הדנובה, ברייטיה ובנוריקום, נגד הקיסר הרומי פרובוס.
כוחותיו של הקיסר שהיו מוצבים בסירמיום (כיום סרמסקה מיטרוביקה בסרביה) שינו את נאמנותם ורצחו את פרובוס.
קארוס, שהיה כבר בן שישים, החליט להכתיר את בניו לקיסרים, על מנת לייסד שושלת.
בנובמבר 282 העלה קארוס את שני בניו למעלת "קיסר", ותוארו המלא של נומריאנוס היה: Marcus Aurelius Numerianus Nobilis Caesar Princeps Iuventutis.
באביב 283, לקראת יציאת קארוס מזרחה למלחמה בפרסים, כונה נומריאנוס בתואר "אימפרטור" (Imperator) וגם בתואר "פרוקונסול" (Proconsul).
נומריאנוס ואביו פנו להילחם באימפריה הסאסאנית בעוד שקארינוס לקח על עצמו את ניהול ענייני החלקים המערביים של האימפריה בתור אוגוסטוס.
לפי חתימתו של נומריאנוס על צווים ב-18 במרץ 284, ידוע כי שהה באמסה בדרכו חזרה מן המערכה נגד הפרסים.
בסתיו 284, במהלך מלחמותיו נגד הסאסאנים במזרח, נמצא נומריאנוס מתבוסס בדמו.
מפקד המשמר הפרטוריאני שלו וחותנו, קצין בשם אפֶר (Aper), הואשם במותו, אם כי נסיבות הירצחו אינן ברורות.
ייתכן שמת ממחלה וייתכן שנרצח.
מחקרים היסטוריים של העת החדשה מעלים השערה כי הרוצח היה למעשה עושה דברם של קושרים ובראשם אחד משרי צבאו של נומריאנוס, דיוקלטיאנוס.
לאחר שדיוקלטיאנוס הוציא להורג את אפר הוא הכריז על עצמו כקיסר לצד ולמעשה כנגד קארינוס, למורת רוחו של זה האחרון.
הדבר הוביל למאבקי כוח נוספים באימפריה הרומית, מהם יצא הקיסר החדש, דיוקלטיאנוס, כשידו על העליונה.
לאחר מותו ל נומריאנוס, הועלה זכרו למעלה של אל (Divus).
נוֹן-קוֹנְפוֹרְמִיזְם (על פי האקדמיה ללשון העברית: אִי-תַּלְמָנוּת) היא התנהגות המנוגדת להתנהגות הקונפורמית, שבה אדם מתאים את עצמו ואת עמדותיו לנורמות מוסכמות בחברה מסוימת.
כלומר, נון-קונפורמיזם היא התנהגות שבה אדם "הולך נגד הזרם" ולא מוכן להיכנע ללחץ חברתי או לנורמות ומסורות חברתיות.
לנוֹן-קוֹנְפוֹרְמִיזְם תפקיד חשוב במניעת התבססות שלטון סמכותני (פשיסטי, מיליטריסטי) או יחידני (רודני, דיקטטורי).
הנאציזם, לדוגמה, בנה את כוחו על בסיס הקונפורמיזם בקרב העם, בעוד הנון-קונפורמיזם היווה התנגדות לאותו משטר.
דוגמה נוספת להתנגדות למשטר מסוים היה בברית המועצות, שבה היו אמנים נון-קונפורמיסטיים שייצרו אומנות אסורה באותה תקופה, כאשר הפרהסיה של עולם האומנות אז, נשלטה על ידי הריאליזם סוציאליסטי.
דוגמאות לנון-קונפורמיזם בחיי היומיום: לבוש שונה מהסביבה, מהנורמות המגדריות או מהאופנה.
הצבעה בבחירות למפלגות או דמויות ציבוריות בשונה מהנהוג בסביבה הקרובה או בקרב כלל המצביעים.
לצד התנהגות נון-קונפורמיסטית יש גם התנהגות אנטי-קונפורמיסטית.
נון-קונפורמיזם, כמו אנטי-קונפורמיזם, היא גישה שבה היחיד מתנגד להיכנע ללחץ חברתי מצד הקבוצה.
אך לשתי הגישות סיבות שונות להתנגדותם לדעת הקבוצה:
האנטי-קונפורמיסט מתנגד לדעת הקבוצה בשל רצונו להיות שונה ממנה באופן עקרוני וטבעי.
הנון-קונפורמיסט מתנגד לדעת הקבוצה בשל נאמנותו לדעתו ולהשקפותיו.
בשל התנהגות זו עשוי הנון קונפורמיסט להשפיע על דעת הקבוצה ולגרום לחלק מחבריה ללכת בעקבותיו.
קיימים כמה מצבים שבהם ישפיע הנון-קונפורמיסט על הקבוצה:
כאשר הקבוצה מייחסת לו סיבה פנימית, כלומר, כאשר הקבוצה מאמינה שהדעה של המיעוט נובעת מסיבה פנימית אמיתית.
כאשר האדם נשען על עצמו ויש לו ביטחון עצמי, ביטחונו העצמי עשוי לעשות רושם על הרוב ובכך לגרור אותם אחריו.
כאשר מתקיים "עקרון ההגברה", כאשר הוא מביע אנטי, אף על פי שהוא יכול להפסיד הרבה, סימן שיש אמת והיגיון בתפיסתו.
חברה בנויה וחיה על פי מערכת עקרונות וחוקים של אומה.
כאשר באופן כללי, פרטים בחברה מתנהגים בתיאום ובהלימה עם המערכת הכללית, כשלעיתים אפילו במקרים שנורמות אלה מנוגדות לאינטרס העצמי שלהם, לרגשות האמפתיות הספונטניות שלהם או לתפיסות המוסריות שלהם.
על מנת לקיים חברה בריאה ומשותפת, הפרטים בחברה חייבים לפעול ולחיות לפי מערכת זו.
ועם זאת, בתוך המערכת הכללית, קיימות וחיות תתי-מערכות או תתי-אומות, אשר גם להן עקרונות וכללים, כאשר בהן לפרט בחברה תוכל להיות השפעה משמעותית וישירה יותר.
יתר על כן, לתתי-אומות אלה תוכל להיות השפעה על המערכת הכללית בעקבות שכנוע וכוח מפסיק.
כלומר תנועה נון-קונפורמיסטית תכוון לשכנע ולשנות תתי-אומות או תתי-מערכות, ובכך לעצב, לשנות ולפתח את החברה על פי העקרונות והערכים שאותם התנועה באה להנחיל.
הפרדוקס המעניין, ואולי המשעשע, באשר לתנועה נון-קונפורמיסטית היא שכאשר התנועה מצליחה ומשנה את החברה, היא הופכת לתנועה קונפורמיסטית שלא מתנגדת לדעת קבוצה, או חברה.
נון-קונפורמיזם מייצר מקוריות, ומקוריות מתחילה ביצירתיות.
במקום לשנן, להתאמן ולציית לכללים של דבר מסוים ובכך להצטיין בו (למשל השתתפות באולימפיאדה), כדאי לייצר ולהמציא דבר חדש, מקורי, מועיל וסוחף.
כלומר, אימון ושינון יוצר שלמות, אך לא יוצר חידוש.
נון-קונפורמיזם מייצר מקוריות ומלמד שיעור חשוב: מקוריות איננה מאפיין קבוע, היא בחירה חופשית.
הנומנקלטורה היה כינויה של אליטה מצומצמת בברית המועצות ובשאר מדינות הגוש הקומוניסטי שאיישה את עמדות המפתח בפקידות, בממשל, בתעשייה, בכוחות הביטחון וכו'.
תפקידים אלה הוענקו אך ורק באישורה של המפלגה הקומוניסטית באותה מדינה, או מחוז, ולמעשה כל בעלי התפקידים היו חברי המפלגה.
מבקרים שונים של שיטה זו, כמו הסופר מילובאן דז'ילאס ביוגוסלביה, הגדירו זאת בשם "המעמד החדש".
מקור השם במושג הלטיני "נומנקלטורה", שמשמעותו: רשימת שמות.
למעשה הכוונה לשני סוגי רשימות ששימשו את המפלגה הקומוניסטית: האחת הכילה רשימה של תפקידים בעמדות מפתח לאיוש, והשנייה הכילה את המועמדים הפוטנציאליים להתמנות לתפקידים אלה.
במערכת זו נוצרו יחסי גומלין דמויי פטרון-וסל בין הפקיד הבכיר, ה"פטרון", שמינה אדם לתפקיד, לבין הפקיד הממונה, ה"וסל".
ה"פטרון" דאג לטפח נאמנות בקרב ה"וסלים" שלו וקידם ענייניהם תמורת נאמנות זו.
"פטרונים" חזקים כגון חברי הפוליטביורו החזיקו תחת חסותם מספר רב של "וסלים".
חלק מחברי הנומנקלטורה שימשו הן כ"וסלים" של בכירים מהם והן כ"פטרונים" של בעלי תפקידים זוטרים מהם.
בשיטה זו ה"וסל" היה להוט לרצות את פטרונו ולקדם את מדיניותו, וזה בתמורה היה אמור להגן עליו ולפעול לקידומו המקצועי.
ככל שלפטרון היו יותר וסלים תחתיו התחזק מעמדו והוא יכול היה להתקדם בעצמו.
מערכת שלטונית זו יצרה למעשה כעין "מעמד שליט" – הנומנקלטורה, אשר בשיאו מנה למעלה משני מיליון איש בברית המועצות, והצליח – בזכות ריכוז של סמכויות וכוח – לפקח בצורה יעילה, ולהשיג שליטה מלאה ואפקטיבית במדינה העצומה.
חברי הנומנקלטורה נהנו מזכויות יתר רבות ומרמת חיים גבוהה מזו של אזרח מן השורה, בברית המועצות ובכל מדינות הגוש המזרחי.
הם נהנו ממגורים נוחים, מגישה למסעדות ולחנויות מיוחדות למוצרים אקסקלוסיביים, שהיו חסומים בפני שאר האוכלוסייה.
הסופר מילובאן דז'ילאס, שביקר בחריפות את השיטה, כינה אותם "המעמד החדש", וגרס שהם החליפו למעשה את האליטה הקפיטליסטית העשירה הקודמת.
נוֹמֶנְקְלָטוּרָה (בעברית: מינוח) היא רשימת מונחים בתחום מסוים.
ענף הבלשנות העוסק בחקר שמות העצם הפרטיים ומקורם קרוי אונומסטיקה.
מתן שמות לעצמים הוא הבסיס לתקשורת מילולית.
בסיפור בריאת העולם בספר בראשית החל אלוהים במשימה זו מיד בתום מעשה הבריאה הראשון: והאדם הראשון המשיך בה, מיד לאחר בריאתו:
הצורך המדעי למערכת שמות פשוטה, יציבה ומקובלת על הכול לעצמים בעולם, יצר מערכות נונמנקלטורה הפועלות לפי כללים נוקשים ליצירתם של מונחים חדשים.
מיון עולם הטבע – הנומנקלטורה הנהוגה בבוטניקה ובזואולוגיה.
מונחון IUPAC – השיטה למתן שמות לתרכובות כימיות.
נומרוס נולוס הוא ביטוי שמשמעו "מספר אפס" ומכוון לחלקו של ציבור מסוים בין הלומדים או העוסקים בתחום מסוים.
נומרוס נולוס היווה למעשה החמרה של מדיניות הנומרוס קלאוזוס, החמרה מוחלטת, ששללה לחלוטין את זכותו של ציבור מסוים להיות בין הלומדים או בין המועסקים בענפים מסוימים.
האפליה הזאת כוונה לעיתים קרובות כלפי יהודים באירופה, כאשר מנעו מהם חברות בגילדות מקצועיות ומאוחר יותר כאשר מנעו מהם עיסוקים מסוים, כמו הוראה.
הדרישה להפעלת נומרוס נולוס כלפי המיעוט היהודי התחזקה במיוחד לאחר האמנציפציה ליהודים, שבעקבותיה עלה מאוד מספר היהודים במוסדות להשכלה גבוהה ובמשלחי יד יוקרתיים.
התביעה לנומרוס נולוס כלפי היהודים נבעה מקנאה ומתחרות על מקומות עבודה ולימוד והשתלבה בנקל עם האנטישמיות הקלאסית.
התביעות להפעלת נומרוס נולוס נדחו במקומות מסוימים, התקבלו חלקית במקומות אחרים על ידי הפעלת נומרוס קלאוזוס תחילה ובהמשך על ידי מעבר לנומרוס נולוס, כפי שזה קרה במדינות דוגמת הונגריה ורומניה.
נומרוס נולוס כלפי יהודי רומניה
העיתונאים היהודים סולקו מכל אמצעי התקשורת הרומנים והורשו לפעול רק בעיתונים יהודים.
הרופאים היהודים סולקו מכל בתי החולים הציבורים והפרטיים הלא יהודים והורשו לטפל רק בחולים יהודים.
עורכי הדין היהודים סולקו מלשכת עורכי הדין והורשו להגן רק על לקוחות יהודים.
כל עובדי הציבור היהודים סולקו ממקומות העבודה שלהם.
נוּנאטאק (משפות האינואיטים: Nunataq) הוא צורת נוף חשופה, במקרים רבים סלעית, של רכס הרים, הר או פסגה שאינם מכוסים בקרח או בשלג בתוך (או בשולי) שדה קרח או קרחון.
השימוש במונח טיפוסי באזורים של תכסית קרח קבועה.
נונאטאקים מספקים ציוני דרך נוחים לזיהוי ולייחוס בקרחונים או כיפות קרח ובמקרים רבים מעניקים להם שמות.
צורות חיים על נונאטאקים מבודדות לעיתים קרובות על ידי הקרח או הקרחון המקיף אותן ויוצרות בתי גידול ייחודיים.
צורתם של נונאטאקים זוויתית ומשוננת בדרך כלל מחמת השפעות קפיאה-הפשרה ועומדת בניגוד בולט למתווים המעוגלים, הרכים יותר של סלעים שנשחקו על ידי קרחונים לאחר נסיגת הקרחון.
מקור המילה נונאטאק בשפה הגרינלנדית.
נונאוויק הוא החבל הצפוני ביותר של פרובינציית קוויבק בקנדה.
החבל משתרע צפונית לקו רוחב 55, שטחו 443,685 קמ"ר, בערך שליש משטחה של קוויבק.
בנונאוויק מתגוררים 12,090 תושבים (מפקד 2011), 90% מהם אינואיטים.
כמעט כל התושבים מתגוררים לאורך קו החוף.
משמעות השם "נונאוויק" הוא "ארץ אדירה" בדיאלקט המקומי של שפת האינוקטיטוט.
תושבי האזור קוראים לעצמם בשפתם בשם "נונבימיוט".
עד 1912 היה האזור חלק ממחוז אונגבה של הטריטוריות הצפון-מערביות של קנדה.
נון-סטופ הוא סרט מותחן-פעולה-מסתורין בבימויו של ז'אומה קולייט-סרה ובכיכובם של ליאם ניסן, ג'וליאן מור, מישל דוקרי, לופיטה ניונגו וסקוט מק'ניירי.
הסרט יצא לאקרנים ב-27 בפברואר 2014 והכניס 30 מיליון דולר בסוף השבוע הראשון להקרנתו.
עלילת הסרט מתרחשת בטיסה מניו יורק ללונדון.
קצין הביטחון של המטוס, ביל מרקס (ליאם ניסן) מקבל סדרת הוראות במסרונים שלפיהן נוסע או אחד מצוות הטיסה ימות כל עשרים דקות אלא אם יועברו 150 מיליון דולר לחשבון אנונימי.
ביל מנסה לעקוב אחר אנשים אשר שולחים מסרונים במטוס על ידי צפייה במצלמות האבטחה.
בתחילה הוא חושד באחד מהסוכנים הממונים עליו אשר הסתנן לטיסה.
הוא מתעמת איתו בשרותי המטוס והורג אותו.
בהמשך נחשף כי הוא אינו האיש המאיים אלא רק מבריח קוקאין.
הסוכן הוא הנרצח של עשרים הדקות הראשונות.
בינתיים הממונים על ביל מגלים שחשבון הבנק שייך לביל ועקב כך הוא מואשם בחטיפת המטוס.
כשביל נכנס לתא הטייס לאחר כ-40 דקות הוא מגלה שהטייס הראשי מת (הנרצח השני).
ביל מזהה בין הנוסעים איש אחד שפגש בשדה התעופה וטען בפניו שהוא טס לאמסטרדם.
הוא מתעמת איתו והאיש ששמו טום (סקוט מק'ניירי) טוען כי בשדה התעופה ביקש ממנו אלמוני לשקר תמורת מאה דולר.
בינתיים הנוסעים המפוחדים, בפקודת שוטר מקומי שנמצא במטוס, תוקפים את ביל ולאחר מאבק מרתקים אותו לרצפה.
במפתיע פורץ טום עם האקדח של ביל, משחרר אותו ומבקש שיסביר בפניו ובפני כל הנוסעים את שמתרחש במטוס.
לאחר מכן נעזר ביל בנוסע בשם זאק וויט (נייט פארקר), בעל רקע טכנולוגי, באיתור הטלפון על ידי שימוש בתוכנה שבעזרתה הטלפון השולח יצלצל.
הטלפון מצלצל בכיסו של נוסע לבוש בחליפה שיושב במרכז המטוס.
ביל לוקח אותו לתא הדיילות לתחקור, אך מגלה שהאיש הורעל.
הוא מת בידיו של ביל.
מיד לאחר מכן בוחן ביל את הטלפון ומזהה שהטלפון הפעיל פצצה שאמורה להתפוצץ במטוס תוך שלושים דקות.
ביל מחפש ולבסוף מוצא את הפצצה בתיק של הסוכן שהוא הרג, מתחת למטען הקוקאין.
הדרך היחידה להינצל מן ההרג ההמוני היא להנמיך את גובה הטיסה לפחות מ-8,000 רגל, ולכסות את הפצצה בתיקים ובמזוודות.
ביל מקבל שיחת טלפון מהממונים עליו והם מוסרים לו שהכסף הועבר לחשבון הבנק שלו.
הם אינם מאמינים לו שהוא אינו הטרוריסט, בטענה שאחד הנוסעים צילם סרטון באמצעות הטלפון הנייד ובו נראה ביל מאיים על אנשים עם אקדח.
ביל מאתר את האיש שצילם את הסרטון ומזהה בסרטון את טום משתיל את הטלפון אצל הנוסע שהוא תפס.
טום מתגלה כאיש צבא שאבא שלו מת בפיגועי 11 בספטמבר אשר מנסה להעביר מסר לעולם שאין דבר כזה ביטחון אמיתי.
ביל מתעמת איתו ועם הנוסע שעזר לו למצוא את הטלפון שמתגלה כעוזרו של טום.
ביל נאבק בשניהם ובה בעת מתחמק טייס המשנה ממטוסי קומנדו שהוזנקו לעבר המטוס וטסים משני צידיו, כדי לרדת לגובה 8,000 רגל.
הפצצה מתפוצצת ויוצרת חור גדול במטוס.
כתוצאה מכך טום ועוזרו נהרגים.
לבסוף הממונים מבינים שביל לא חטף את המטוס אלא הציל אותו.
ביל והנוסעת שישבה לידו מתאהבים.
ליאם ניסן בתפקיד ביל מרקס - מרשל אווירי בטיסה מניו יורק ללונדון
ג'וליאן מור בתפקיד ג'ן סאמרס - נוסעת בטיסה אשר התיידדה עם ביל
מישל דוקרי בתפקיד ננסי הופמן - דיילת בטיסה המכירה את ביל
נייט פארקר בתפקיד זאק וויט - מתכנת העוזר לביל למצוא את שולח ההודעה המסתורי
לינוס רואץ' בתפקיד דייוויד מקמילן - קברניט הטיסה
סקוט מק'ניירי בתפקיד טום בוון - שולח ההודעה המסתורי והאנטגוניסט הראשי של הסרט.
קורי סטול בתפקיד אוסטין רילי - קצין במשטרת ניו יורק
לופיטה ניונגו בתפקיד גוון לויד - דיילת בטיסה
בר פאלי בתפקיד אייריס מריאן - נוסעת צעירה
אנסון מאונט - ג'ק האמונד
נומרטור הוא כלי ישראלי חישובי למעקב אחר הוצאות עתידיות של ממשלת ישראל.
הנומרטור מאפשר מעקב רב-שנתי אחר כלל ההתחייבויות התקציביות של ממשלת ישראל.
הוא כולל מעקב אחר הוצאות מתוכננות והכנסות חזויות, ובוחן את התאמתן לתקרות ההוצאה ולגירעון תקציבי בשלוש השנים שלאחר שנת התקציב השוטפת.
תחזיות והערכות אלו מתעדכנות לפחות אחת לשנה.
הכלי נועד לסייע בקבלת החלטות בעלות משמעות תקציבית תוך התחשבות בהתחייבויות עתידיות ובמקורות התקציביים הקיימים.
הנומרטור מנוהל על ידי אגף התקציבים במשרד האוצר הישראלי.
מדובר במערכת מחשוב שאליה מוזנות כלל החלטות הממשלה שלהן השלכות תקציביות.
המערכת מחשבת את העלות התקציבית של ההחלטות לשנים הבאות, תוך התחשבות בגורמים דמוגרפיים וכלכליים, כגון גידול באוכלוסיית הילדים והקשישים ובהיקף הרכב.
המערכת מציגה גם תחזיות להכנסות ממסים ולהיקף הגירעון הצפוי, ומשמשת כלי עזר לניהול התקציב הממשלתי.
הנומרטור הוא כלי שפיתח אגף התקציבים במשרד האוצר הישראלי והוא נכנס לשימוש החל משנת התקציב של 2016.
הצורך בכלי נוצר כתוצאה ממעבר לתקציב דו-שנתי, שבעקבותיו החלה הממשלה לקבל החלטות שמשפיעות על השנתיים הבאות.
הנומרטור מאפשר לממשלה לדעת האם קיים כיסוי תקציבי להחלטות שיתקבלו.
הכלי מגביר את השקיפות בקבלת החלטות שכן המידע שמופיע בו חשוף הן לפוליטיקאים והן לציבור.
הכלי אמור להקטין לחצים תקציביים שכן, הוא מציג מה המחיר של כל החלטה תקציבית.
לאחר הפעלתו של הנומרטור נעשה שימוש באמצעים לצמצם את השפעתו:
התחייבויות של הממשלה לקיצוצים עתידיים
שימוש בהוצאות חוץ תקציביות כדוגמת הכנסה ממכירת קרקעות
הנפקות של אג"ח על ידי חברות ממשלתיות כשהמדינה מתחייבת להחזר הקרן והריבית
נון סטופ פרודקשן היא חברת הפקות רוסית העוסקת בהפקת סרטי קולנוע עלילתיים וסדרות טלוויזיה.
החברה נוטה לשתף פעולה עם תאגיד VGTRK בהפקות הקולנוע והטלוויזיה שלה.
החברה נוסדה בשנת 2005 על ידי מפיק הסרטים סרגיי מלקומוב.
שנה סרט2005 הפלוגה התשיעית2008 האי המיושב חלק I2009 האי המיושב חלק II2011 אלנה2013 סטלינגרד מסתרי מעבר דיאטלוב2014 ההרפתקנים לוויתן2016 דואליסט2017 אהבה חסרה2019 יאגה: אימת היער האפל התשיעית ג'ירפה 2020 גבר (לא)מושלם 2021 צ'רנוביל 1986
נונאטאק באונטי הוא נונאטאק בולט, אשר ברובו חשוף מקרח, ברכס דניאלס, בהרי USARP, בארץ אואטס שבאנטארקטיקה.
גובהו של הנונאטק 2,350 מטרים מעל פני הים.
הנונאטאק ממוקם 7 קילומטרים דרומית מהר ברנהאם.
שמו של הנונאטאק ניתן לו על ידי משלחת הסקר הגאולוגי האנטארקטי של ניו זילנד, אשר חקרה את האזור בין השנים בעונת המחקר (הקיץ האוסטרלי) 1963–1964.
הנונאטאק נקרא בשם זה, כי למשלחת אזל המזון והדלק, עת שהגיעו למצבור המזון שהוכן עבורם בסמוך לנונאטאק מזון זה הובא לנקודה זו באמצעות מטוס בתחילת עונת המחקר.
נונאטאק בויד הוא נונאטאק באזור חוף אינגריד כריסטנסן, בארץ הנסיכה אליזבת, שבאנטארקטיקה.
הנונאטאק ממוקם 15 קילומטרים דרומית-מזרחית להר קרולין מיקלסן; מצידו הדרומי של מדף הקרח פאבליקיישנז.
גובהו של הנונאטאק 90 מטרים מעל פני הים.
הנונאטאק מופה על ידי קרטוגרפיים נורווגיים בהתבסס על תצלומי אוויר על ידי משלחת לארס כריסטנסן, בעונת המחקר (הקיץ האנטארקטיקה) 1936–1937.
הנונאטאק מופה בשנית על ידי משלחת החקר האנטארקטית הלאומית של אוסטרליה.
שמו של הנונאטאק ניתן לו על ידי ועדת השמות האנטארקטיים של אוסטרליה.
הנונאטאק נקרא על שמו של ג'יי.
Boyd), שהיה פיזיקאי בתחנת וילקס, בשנת 1965.
נונאטאק אובלאצ'נאיה היא נונאטאק בקצה המזרחי של הרי סקוט, בארץ אנדרבי, במזרח אנטארקטיקה, שבאנטארקטיקה.
הנונאטאק ממוקם 13 קילומטרים דרומית-מזרחית לנונאטאקי פרוב.
הנונאטק התגלה על יד משלחת החקר האנטארקטית הסובייטית, אשר חקרה את אנטארקטיקה בין השנים 1961–1962.
המשלחת חקרה את הגאולוגיה של הנונאטאק.
שמו של הנונאטק ניתן לו על יד משלחת החקר האנטארקטית הסובייטית.
המשלחת קראה לנונאטאק "גורה אולאצ'ניה" .
נוֹמְקֵה (שם הבמה של נועם סדן נולדה: 4 במרץ 1990) היא זמרת, יוצרת, מלחינה ומפיקה מוזיקלית ישראלית.
נומקה נולדה בבאר שבע וגדלה בלהבים.
אביה מהנדס חשמל ואמה קלינאית תקשורת.
בוגרת מגמת ג'אז בתיכון לאומנויות ע"ש תלמה ילין בשנת 2008. בצבא שירתה כרלש"ית באגף כוח אדם.
בשנת 2014 החלה להופיע בין היתר במועדונים "אוזן בר", "לבונטין" ו"קפה ביאליק" תל אביב.
בשנת 2015 הוציאה את המיני אלבום "אין לי בית" שהופק על ידי מתן בן צבי, ומיני אלבום נוסף "Its ok I'm Alone", שהופק בשיתוף אלן מון ואלון עדר.
בשנת 2016 התגוררה בקומונה בנווה צדק ושיתפה פעולה עם המוזיקאיות דניאלה תורג'מן ושירן פדידה.
טריו קולי זה השתתף בפסטיבל לאמנות נשית רב-תחומית-עצמאית, פסטיבל "האישה הכי יפה בעיר".
בשנת 2017 הופיעה באיטליה עם שירי המיני אלבום "Its ok I'm Alone".
נומקה הצטלמה לקליפ בהופעה חיה לערוץ היו טיוב Balcony T.V.
בהמשך ניגנה בפודקאסט "סיפור ישראלי" שהמשכו היה מסע הופעות ברחבי ארצות הברית.
בשנת 2018 השתתפה לצד סיון שביט והמסך הלבן באלבום האוסף "בואי מכאן", אלבום אוסף של אמנים ישראלים המבצעים את שיריו של דייוויד בואי.
באותה שנה השתתפה בתוכנית "סינטיסייזר", תוכנית אקסלרטור למוזיקאים עצמאיים ששמה לה למטרה לטפח יוצרים ויוצרות.
במסגרת התכנית הקליטה את השיר "Danger" שהלחינה וכתבה.
בעקבות ההקלטה הוזמנה להופיע בפסטיבלים רבים בהם "אינדי נגב" במצפה גבולות, "שוליים רחבים" באופקים ופסטיבל "אין זו אגדה" שהתקיים בנתניה.
כמו כן הופיעה בשבוע המוזיקה בטורונטו.
באותה שנה הלחינה את שירה של זלדה, "הסתרת את נפשך" מתוך ספרה פנאי
בשנת 2019 הופיעה בפסטיבל הפסנתר במופע המקור "חמשה" לצד אביגיל קובארי, רותם פרימר, יסמין רביב ועומר מושקוביץ.
באותה שנה הופיעה לצד הלהקה הקנדית "Lambs Breath" בקנדה ובישראל.
באותה שנה הוציאה את הסינגל Ended by the Morning", הראשון מתוך האלבום "True Queen".
השיר נכנס לפלייליסט של תחנות 88FM ורדיו תל אביב ונכנס לבחירת העורכים של תחנת הרדיו 88Fm.
המגזין Time Out בחר בנומקה כאחת האמנים המבטיחים לשנת 2020.
במאי 2020 השתתפה בפסטיבל "סימנים חיוניים" אשר התקיים במשך שמונה ימים במאי, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.
באותה שנה 2020 הוציאה נומקה את אלבומה "True Queen" שזכה להשמעות רבות בתחנות הרדיו.
היא הופיעה בין השאר בהופעה חיה ברדיו 88fm.
באותה שנה הוזמנה להשתתף בפרויקט "ישראל מחוברת" מטעם עיריית תל אביב ובפסטיבל "שאון חורף" בחסות עיריית ירושלים.
בספטמבר 2020 הוציאה קאבר לשיריו של דניאל ג'ונסטון "Mind Movies" ו-"Houney I Sure Miss You" שאיתם הופיעה בערב מחווה לשיריו לצד הילה רוח, עידן אלתרמן ואחרים.
באותה שנה השתתפה באלבום אוסף "זיכרון אחר", אמני אינדי מבצעים שירי זיכרון.
נומקה תרגמה, הפיקה ושרה את השיר "המוות אמיתי" שכתב המוזיקאי פיל אלוורן (מאונט אירי) .
את השיר כתב פיל אלוורן שבוע לאחר מותה של אשתו ז'נבייב מסרטן.
שירה של נומקה "במציאות דבר לא זז", הוא השיר הפותח את האלבום "מנגינות לשעת חרום" שיזמה יחד עם המוזיקאית עדי שחם, ומורכב כולו משירים שנכתבו במהלך הסגר הראשון בתקופת הקורונה.
בפרויקט שותפות, בין היתר, אביגיל קובארי, פלורה, ספיר וולך, אלה רונן ואחרות.
בפברואר 2021 יצא שירה "My Man" לכבוד יום אהבה.
לשיר הופק קליפ בבימוי מאיה אברמובסקי.
באלבום ביצעה את השיר רחבת הריקודים ששרה במקור יהודית רביץ.
השיר הופק בשיתוף המפיק המוזיקלי האמריקאי גוס בונסטנלי.
לצידה השתתפו אמנים מוכרים דוגמת דן תורן, סטלה גוט, יובל מנדלסון, האחים צברי, עומר מושקוביץ, אור אדרי ואמנים אלטרנטיביים נוספים מעולם הפאנק והפולק.
ב-8 במרץ 2021 יצאו בסינגל כפול השירים "בחורות יפות" ו-"במקום מכתב" שכתבה מעיין אבן.
את השירים הפיקה, הלחינה ושרה נומקה בשיתוף פעולה עם המוזיקאית יעל איזנברג.
שירה של נומקה "תחושה של סוף" נכנס לאלבום האוסף "תמונת מצב" במימון בירה מכבי.
השיר נכתב עבור פסקול סרטה של הבמאית יאסו תסל.
השיר הופק השיר הופק בשיתוף המפיק המוזיקלי האמריקאי גוס בונסטנלי ויונתן קורן בליווי תמיר מוסקט.
נומקה השתתפה בעונת 2021 של סדרת הווידאו קליפ "אינדי סיטי".
באוקטובר אותה שנה, הופיעה בפסטיבל אינדינגב ומגזין המוזיקה קולומבוס, הכתיר את הופעתה כאחת מעשר ההופעות שאסור להחמיץ בפסטיבל.
בדצמבר 2021 הוציאה נומקה את הסינגל, "אבן בנעל", סינגל ראשון מאלבומה "חיים אחרים", שיצא ביוני 2022. הסינגל הושמע בתחנות רדיו רבות והוקרן בטלוויזיה.
ב-9 בינואר 2022 הוציאה נומקה את הסינגל "נראה שלעולם" שאת מילותיו כתבה והלחינה.
את הסינגלים הפיקו מוזיקלית תמיר מוסקט ויונתן קורן.
הסינגל נכנס באותו שבוע לבחירות העורכים של כאן 88 וכאן גימל.
הסינגל זכה לביקורות חיוביות ואף נכנס לפלייליסט 'המלצות העורכים' של גלגלצ בספוטיפיי.
"כמה פעמים" הוא השיר השלישי שיצא כסינגל מהאלבום, ב-20 במרץ 2022.
שירה של נומקה "Hey Cat" הוא חלק מהפסקול של הקומדיה הרומנטית האמריקאית "מבוא לאושר" (Happiness for Beginners), שעלתה בנטפליקס ביולי 2023.
2020 - מנגינות לשעת חרום
נונאטאק באטלמנטס הוא נונאטאק גדול באזור ארץ אואטס שבאנטארקטיקה.
נונאטאק באטלמנטס ממוקם בסמוך לראשו של קרחון מוסון.
נונאטאק באטלמנטס ממוקם 11 קילומטרים צפונית-מערבית מגבעות אלאן.
הנונאטאק, על פי רוב, אינו מכוסה קרח.
לנונאטאק מספר פסגות קטנות, היוצאות בקו ישר לכיוון מערב מהפסגה הראשית של הנונאטאק.
הנונאטאק התגלה על ידי משלחת החקר הניו זילנדית (New Zealand party) (אשר חקרה את האזור בעונת המחקר (הקיץ האנטארקטי) שבשנים 1957 – 1958), משלחת שהייתה חלק מהמשלחת הטראנס-אנטארקטית של חבר העמים הבריטי.
שמו של הנונאטאק ניתן לו על ידי המשלחת הניו זילנדית.
שמו תיאורי: פסגות הנונאטאק תלולות, ומזכירות ביצורים או חומות.
המילה "באטלמנטס" באנגלית משמעה ביצורים.
נונאטאק באחו הוא נונאטאק בקצה הדרומי כיפת הקרח של האי רוברט באיי שטלנד הדרומיים, שבאנטארקטיקה.
גובהה של פסגת הנונאטאק 210 מטרים מעל פני הים.
הוא מתנשא מעל נקודת זהרי הממוקמת דרומית -מזרחית לנונאטאק באחו ומעל מפרצון מיקאלבי הממוקם מזרחית - דרומית-מזרחית לנונאטאק באחו וכן מעל מצר אינגליש הממוקם דרומית-מערבית לנונאטאק באחו.
נונאטאק באחו ממוקם 1.9 קילומטרים מזרחית - דרומית לנקודת ברון; 2.69 קילומטרים צפונית-מערבית לנקודת אדוארדס; 5.88 קילומטרים צפונית לנקודת סנטה קרוז וכן 6.34 קילומטרים צפונית-מזרחית לנקודת אש.
הנונאטאק מופה לראשונה על ידי סוקרים צ'יליאנים בין מהלך משלחת החקר הצ'יליאנית לאנטארקטיקה (Chilean Antarctic Expeditions) בין השנים 1948–1950, ולאחר מכן על ידי סוקרים בולגריים בשנת 2005. מיפוי נוסף נערך על ידי סוקרים בולגריים בשנת 2009.
שמו של הנונאטאק הוא תיאורי וניתן לו על ידי משלחת החקר הצ'יליאנית לאנטארקטיקה.
נונאבגן (בדנית: Nonnebakken, מילולית "גבעת הנזירה") היא גבעה באודנסה בדנמרק.
היא אתר של אחד מששת מבצרי הטבעת הוויקינגיים לשעבר של דנמרק.
המבצר נבנה בתקופת שלטונו של סוון הראשון, מלך דנמרק, אשר אילץ את אביו האראלד הראשון, מלך דנמרק לעזוב את הארץ ולחפש מקלט אצל ה בוולין (פולין המודרנית) בסביבות שנת 975. המבצר אפשר למחזיק בו לשלוט בנהר ה העובר ליד הגבעה.
ניתן לזהות את חומות העפר ב"פנורמה של אודנסה" בציור מימי הביניים Civitates Orbis Terrarum מאת ו.
הפנורמה מופיעה כלוח 30 בכרך 5, שהסתיימה ב-1598. לוח 30 נחרט בשנת 1593, על סמך מידע מ או מסקיצות שנתן.
הוא מופיע גם בפנורמה של אודנסה שפורסם על ידי בראוניוס (Braunius) ב-1593.
השרידים הארכאולוגיים של נונאבגן סבלו נזק כבד במהלך שלהי המאה ה-19, כאשר נבנה במקום בניין עבור לשכת הבונים החופשיים המסדר העצמאי של העמיתים יוצאי הדופן.
במאה ה-20 גילו חפירות מדעיות בראשות שהמבצר העגול הוא בקוטר פנימי של 120 מטרים ונבנה בשנים 980–1000, בדומה למבצרי הטבעת הוויקינגיים האחרים.
מבצר נונאבגן צורף יחד עם מבצרי טבעת ויקינגיים אחרים (אגרסבור, פירקט, טרלבור ובוררין), לאתר המורשת העולמית "מבצרי הטבעת מתקופת הוויקינגים" של אונסק"ו, שהוכרז במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.
אף על פי שדווחו ממצאים מ-1775 ו-1889, היקף המבנה כולו נקבע לראשונה בשנת 1953. בשנת 1988 נערכו חפירות ארכאולוגיות ביחס לפרויקט בנייה הכולל הנחת כבלים.
נתגלה חפיר שהתמלא עם פרופיל מחודד מסביב למבצר.
רוחבו היה לפחות 4 מטרים ועומקו של 2 מטרים, עם סוללה של 10–12 מטרים מקסימום.
ניתן לתארך את המילוי האחרון לזמן המנזר.
גם בצפון-מזרח ובצפון-מערב נחפר פרופיל של חפיר מחודד ברוחב 8 מטרים וב-4 מטרים עומק.
בחפירות שקדמו לעבודות בנייה גדולות יותר לצנרת הסקה בשנים 1995/97/98, נתגלתה תעלה ברוחב 11 מטרים ובעומק 3 מטרים.
נחשפה את מעץ אלון, שתוארכה באמצעות תיארוך באמצעות טבעות עצים לזמן "הפעילות" של מבצר הטבעת.
בשנת 2002 חשפו חפירות חלקים מהמנזר הישן.
נונאטאק דו טויט הם קבוצה של נונאטאקים בין קרחון קורנוול וקרחון גלן, בקצה המערבי של הרי ריד, ברכס שקלטון, בארץ קואוטס שבאנטארקטיקה.
גובה הרמה של הנונאטאקים 1,362 מטרים מעל פני הים.
באזור מצויים רמת האץ', פסגת ספאת' וצוקי זיטל.
הנונאטאקים התגלו על ידי חיל הים האמריקאי כאשר צולמו מן האוויר בשנת 1967, ומופו על ידי הסקר האנטארקטי הבריטי שנערך בין השנים 1968-1971. שם הנונאטאקים ניתן להם על ידי ועדת השמות האנטארקטית הבריטית, והם נקראים על שם אלכסנדר לוג'י דו טויט, גאולוג דרום אפריקאי.
נונאטאק וסטהייבן הוא נונאטאק מתנשא, הממוקם ברכס בריטניה שבאנטארקטיקה, 6 קילומטרים דרומית לרכס טרנסטייל.
הנונאטאק הוא ההר המערבי ביותר ברכס בריטניה.
גובהו של נונאטאק וסטהייבן 2,240 מטרים מעל פני הים.
הנונאטאק התגלה לראשונה מן האוויר על ידי ג'י.
קליידון מחיל האוויר המלכותי של ניו זילנד, אשר נתן לנונאטאק את שמו (בשל מיקומו במערב הרכס).
הנונאטאק מופה ונחקר על הקרקע לראשונה על ידי משלחת קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, בשנת 1957.
נונאטאק וֶלְקָאם הוא נונאטאק קטן יחסית, אך בולט, בצורת חרוט, הניצב מצפון לנונאטאקי רות'ר (אך בנפרד מהם), בפסגות פאונדרז, ברכס הריטג' שבאנטארקטיקה.
גובהו של הנונאטאק 1,476 מטרים מעל פני הים.
שמו של הנונאטאק ניתן לו על ידי משלחת החקר הגאולוגית של אוניברסיטת מינסוטה שחקרה את האזור בין השנים 1964–1963.
מקור שמו של הנונאטאק ("ולקאם" באנגלית "ברוך הבא") מאחר שבהגיעם ממסעות המחקר כאשר הם ראו את הנונאטאק הם ידעו כי הם סמוכים למחנה המחקר.
נונאטאק דארנל הוא נונאטאק בולט המצוי בחלקו הדרום מערבי של רכס בריטניה שבאנטארקטיקה.
גובהו של הנונאטאק 1,405 מטרים מעל פני הים.
הנונאטאק ממוקם 7 קילומטרים צפונית מערבית להר ראמג'.
הנונאטאק ממוקם 44 קילומטרים דרומית מערבית מהר מקלינטוק.
שמו של הנונאטאק ניתן לו על ידי הוועדה המייעצת לשמות אנטארקטיים.
הנונאטאק נקרא על שם המכונאי האווירי הראשי שפארד ל.
Darnell), מצי ארצות הברית, בטייסת VX-6. בתקופה שבין 27 בדצמבר 1962 - 4 בינואר 1963, החליף דארנל וצוות של שישה מכונאים מנוע של מסוק שנפל על קרחון עמנואל, בתנאי שטח, בהיותם על הקרחון.
נונאטאק ניו ייר הוא נונאטאק המצוי בחלקם המרכזי של נונאטאקי מאנינג בחלקו הדרום מזרחי של מדף הקרח אמרי באדמת מק.
הנונאטאק התגלה באמצעות תצלומי אוויר שבוצעו על ידי משלחת המחקר האנטארקטי הלאומית של אוסטרליה (Australian National Antarctic Research Expeditions) בשנת 1957.
שמו של הנונאטאק ניתן לו על ידי ועדת השמות האנטארקטית של אוסטרליה, מאחר שמשלחת המחקר האנטארקטית הסובייטית הגיעה לנונאטאק ביום ראש השנה האזרחית בשנת 1966.
נונאטאק סנטינל הוא נונאטאק גבוה ושחור, שצורתו פירמידה, המצוי בפתחו של קרחון דריגאלסקי, בחוף נורדנשלד בארץ גרהאם שבאנטארקטיקה.
גובהו של הנונאטאק 680 מטרים מעל פני הים.
הנונאטאק מופה לראשונה על ידי סקר שטחי חסות איי פוקלנד בשנת 1947.
הנונאטאק נקרא בשם זה בשל היותו ניצב בפתח קרחון דריגאנלסקי, כאילו הוא שומר הסף שלו.
נונאטאק טאייק הוא נונאטאק קטון בצפון נונאטאקי בייטס, בקצה המערבי של רכס בריטניה שבאנטארקטיקה.
הנונאטק הוא הקטן והצפוני מבין שלושת נונאטאקטי בייטס.
הנונאטאק נקרא בשם זה בשל היותו קטן לעומת שני הנונאנטאקים האחרים שבקבוצת הנונאטאקים.
נונאטאק פיקרינג הוא נונאטאק הבולט מצידו המזרחי של שפך קרחון לאמברט, באדמת מק.
הנונאטאק ממוקם 37 קילומטרים דרומית מערבית לנונאטאקי מאנינג.
הנונאטאק התגלה בעת טיסה של משלחת החקר האנטארקטית הלאומית של אוסטרליה, בעת שזו חקרה את מדף הקרח אמרי ב-2 בנובמבר 1957.
שמו של הנונאטאק ניתן לו על ידי ועדת השמות האנטארקטיים של אוסטרליה, והוא נקרא על שמו של סמל ראשון אווירייה (Flight Sgt) ר.
Pickering), ששירת בחיל האוויר המלכותי האוסטרלי, בתחנת מוסון בשנת 1957.
נונאטאק סקוט היא קבוצה של נונאטאקים בולטים, שנמצאים כ-18 ק"מ מזרחית לקרחון ריכטר ומהווים את הקצה הצפוני של הרי אלכסנדרה בארץ אדוארד השביעי, אנטארקטיקה.
תצורת הסלעים התגלתה בשנת 1902 על ידי משלחת דיסקברי לאנטארקטיקה בראשות קפטן רוברט פלקון סקוט.
לויטננט קריסטיאן פרסטרוד, מנהיג קבוצת המזחלות המזרחית של משלחת הקוטב הדרומי של אמונדסן (1912-1910), שטיפסה על הנונאטאק תוך כדי חקר חצי האי אדוארד השביעי, קרא לנונאטאק על שם קפטן סקוט בשנת 1911.
גלעד פרסטרוד הוא גלעד אבנים קטן, שהקים קריסטיאן פרסטרוד ב-3 בדצמבר 1911 לרגלי הכף העיקרי בצדם הצפוני של הנונאטאקים, במהלך משלחת הקוטב הדרומי של אמונדסן.
הגלעד הוכרז כאתר היסטורי או מונומנט (HSM66), בעקבות הצעה של ניו זילנד, נורווגיה והממלכה המאוחדת לוועדה המייעצת לשמות אנטארקטיים.
נונאטאק ג'מיני הוא נונאטאק המורכב משתי פסגות שאינן מכוסות קרח, דרומית לנונאטאק בורכגרווינק, בקצה מעלה פיליפי, בחוף המזרחי של ארץ גרהאם שבאנטארקטיקה.
שתי הפסגות, המתנשאות לגובה של 465 ו-490 מטרים מעל פני הים, מחוברות על ידי אוכף סלע צר.
נונאטאק ג'מיני מצוי 7 קילומטרים דרומית לנונאטאק בורצ'גרבניק.
הנונאטאק התגלה ומופה לראשונה על ידי סקר שטחי חסות איי פוקלנד (FIDS) וצולם מהאוויר על ידי משלחת המחקר האנטארקטית רון בשנת 1947.
הנונאטאק מופה בשנת 1964 על ידי הסקר האנטארקטי הבריטי.
שמו של הנונאטאק ניתן לו על ידי FIDS.
הנונאטאק נקרא על שם קבוצת הכוכבים "תאומים", המכילה את הכוכבים התאומים קסטור ופולוקס.
נונאטאק בורכגרווינק או נונאטאק בורצ'גרווינק הוא נונאטק בכניסה הדרומית למעבר ריכטהופן, בחוף המזרחי של ארץ גרהאם, שבאנטארקטיקה.
אורכו של הנונאטאק 3 קילומטרים.
הנונאטק מתנשא לגובה של 650 מטרים מעל פני הים.
הנונאטאק התגלה בשנת 1902 על ידי המשלחת השוודית לאנטארקטיקה, שחקרה את האזור בפיקודו של אוטו נורדנשלד.
נורדנשלד קרא לנונאטאק על שמו של קאשטן בורשקרווינק, מנהיג משלחת צלב הדרום, אשר חקרה את ארץ ויקטוריה בין השנים 1900–1898.
נונאטאק טנט הוא נונאטאק בצורת פירמידה, המהווה את הגבול הדרומי של מפרצון וירלווינד בחוף המזרחי של ארץ גרהאם בחצי האי האנטארקטי שבאנטארקטיקה.
הנונאטק צולם מהאוויר על ידי השרות האנטארקטי של ארצות הברית בשנת 1940 (אשר תיארו אותו כ"נונאטק סלע בצורת אוהל"), ומופה על ידי סקר שטחי חסות איי פוקלנד בשנת 1947.
שמו של הנונאטאק ניתן לו בשל צורתו.
נונאטאק פדרסן הוא הנונאטאק המערבי ביותר שבין נונאטאקי סיל, צפונית מזרחית לכף פיירווד'ר בחוף המזרחי של חצי האי האנטארקטי שבאנטארקטיקה.
הנונאטאק מצוי 15 קילומטרים צפונית מזרחית לכף פיירווד'ר.
הנונאטאק מתנשא לגובה של 210 מטרים מעל פני מדף הקרח לארסן.
הנונאטאק התגלה לראשונה בשנת 1947 על ידי סקר שטחי חסות איי פוקלנד.
הנונאטאק נקרא על שמו של קפטן מורטן פדרסן (Morten Pedersen) מפקד אוניית ציד הלווייתנים הנורווגית קסטור (Castor), אשר צדה לחופי אנטארקטיקה בקיץ האנטארקטי 1893–1894.
נונאטאק מקנזי הוא נונאטאק נישא ובולט, בהרי באוורס בארץ ויקטוריה, שבאנטארקטיקה.
גובהו של הנונאטאק 1,620 מטרים מעל פני הים.
הנונאטאק ממוקם בין קרחון מקלין, וקרחון גרייבסון.
הנונאטאק מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1962.
הנונאטאק נקרא על שמו של חוקר הקרחונים גארי ד.
McKenzie), אשר השתתף בחקר קרחון מסרב בין השנים 1966–1967.
נונאטאק דוסון הוא נונאטאק הממוקם 6 קילומטרים דרומית-מזרחית להר פיטר, ברכס אתוס, בהרי הנסיך צ'ארלס, באדמת מק.
Dawson), מכונאי דיזל בכיר בתחנת מוסון בשנת 1964.
נונאטאק פיגארו הוא נונאטאק מבודד, בסמוך לקצהו המזרחי של הדום הקרח מוצרט, בחלקו הצפוני של האי אלכסנדר, שבאנטארקטיקה.
הנונאטאק מתנשא לגובה של 200 מטרים מעל פני הים.
הנונאטאק מופה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי ד.
שמו של הנונאטאק ניתן לו על ידי הוועדה המייעצת לשמות אנטארקטיים של בריטניה.
הנואנטאק נקרא על שם האופרה "נישואי פיגארו", שחוברה בשנת 1786, על ידי המלחין האוסטרי וולפגנג אמדאוס מוצרט; וזאת בדומה לאתרים נוספים באזור שנקראו על שמו של מוצרט ויצירותיו, ובהם הדום הקרח מוצרט, ומעבר האפנר.
נונאטאק סטיבנסון הוא נונאטאק בולט, בחלק הדרומי של האי אלכסנדר, שבאנטארקטיקה.
גובהו של הנונאטאק 640 מטרים מעל פני הים, והוא מתנשא לגובה של 300 מטרים מעל הקרח המקיף אותו.
הנונאטאק מצוי בצידון הצפון מערבי של מפרצון קירוואן.
הנונאטאק התגלה ונסקר באופן גס על ידי פין רון (Finn Ronne) וקארל אקלנד (Carl R.
Eklund), אנשי השירות האנטארקטי של ארצות הברית.
הנונאטאק נסקר מחדש בשנת 1949 על ידי סקר שטחי חסות איי פוקלנד בשנת 1960.
הנונאטאק נקרא על שמו של אלפרד סטיבנסון (Alfred Stephenson) שהיה סוקר של המשלחת הבריטית אל ארץ גרהאם, ואשר הוביל משלחת חקר במזחלות לכיוון דרום דרך מפרץ ג'ורג' השישי בשנת 1936 והגיע עד קו רוחב 72 דרום.
גם הר סטיבנסון ברכס דאגלס שבאי אלכסנדר, נקרא על שמו של סטיבנסון (הר זה הוא הנקודה הגבוהה ביותר באי אלכסנדר - גובהו 2,987 מטרים מעל פני הים).
נונאטאק סלנה הוא נונאטק ברמת פלאנט שבמזרח האי אלכסנדר, שבאנטארקטיקה.
הנונאטאק ממוקם מערבית למצוק לונאר.
גובהו של הנונאטאק 1,200 מטרים מעל פני הים.
שמו של הנונאטאק ניתן לו בשנת 1988 על ידי הוועדה המייעצת לשמות אנטארקטיים של בריטניה.
שמו של הנונאטאק ניתן לו בעת שניתן השם למצוק לונאר הסמוך ("לנואר" משמעו "ירחי", שם המתייחס לירח).
נונאטאק סיקל הוא נונאטאק בארץ ויקטוריה שבאנטארקטיקה.
הנונאטאק מצוי בפתחו הצפוני של עמק ג'ופיטר, ממזרח לרכס מורוזומי.
שמו של הנונאטאק ניתן לו על ידי משלחת הסקר הגאולוגי האנטארקטי של ניו זילנד, אשר סקרה את האזור בין השנים 1967–1968.
הנונאטאק קיבל שם זה בשל צורתו צורת מגל.
נונאטאק הריסון או נונאטאק האריסון הוא נונאטאק מכוסה שלג בחלק הדרום-מזרחי של האי ת'רסטון, שבאנטארקטיקה, בפסגות פאונדרז, ברכס הריטג' שבאנטארקטיקה.
הנונאטאק ממוקם 7 קילומטרים דרומית לקרחון סאבג'.
הנונאטאק התגלה מן האוויר, בטיסת מסוק שהמריא מאוניית צי ארצות הברית Burton Island במסגרת משלחת החקר לים בלינגהאוזן של צי ארצות הברית, בפברואר 1960 (הקיץ האוסטרלי של שנת 1960).
שמו של הנונאטאק ניתן לו על ידי הוועדה המייעצת לשמות האנטארקטיים.
הנונאטאק נקרא על שמו של הנרי ט.
Harrison, Jr.), שהיה מטאורולוג במשלחתו של ריצ'רד בירד לחקר אנטארקטיקה, בין השנים 1928–1930.
נונאטאק טרמינוס הוא נונאטק בולט, בחוף המערבי של ארץ פאלמר שבאנטארקטיקה.
גובהו 670 מטרים מעל פני הים, והוא ממוקם בין קרחון יוריקה וקרחון ריילי; במרחק של 0.9 קילומטרים ממפרצון ג'ורג' השישי.
נונטאק זה צולם לראשונה מהאוויר על ידי לינקולן אלסוורת', בטיסתו מעל האזור ב־23 בנובמבר 1935.
הנונאטאק מופה בהתבסס על תצלומים אלה על ידי וו.
הנונאטאק נסקר לראשונה בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל, ולאחר מכן בשנת 1948 על ידי סקר שטחי חסות איי פוקלנד.
השם ניתן לנונאטאק מאחר שהוא מסמן את סוף מסלול המזחלות ממדף הקרח של וורדי, במורד קרחון יוריקה למפרץ ג'ורג' השישי.
השם הוענק לו במסגרת סקר שטחי חסות איי פוקלנד.
נונאטאק ויקטורי הוא נונטאק דמוי אי בולט מעל הקרח המכסה את מפרץ מובילויל למול ארץ גרהאם, בחוף המזרחי של חצי האי האנטארקטי, שבאנטארקטיקה.
לנונאטאק שלוש פסגות סלעיות, הדרומי ביותר בהן היא הגבוהה ביותר - 360 מטר מטרים מעל פני הים.
הנונאטאק ממוקם 15 קילומטרים דרומית-מזרחית מנונאטאק קיי.
הנונאטאק מופה לראשונה על ידי וו.
יוארג, בהתבסס על תצלומי אוויר שצילם לינקולן אלזוורת' ב-23 בנובמבר 1935.
לאחר מכן צולם הנונאטאק על ידי השירות האנטארקטי של ארצות הברית, בספטמבר 1940; על ידי סקר שטחי חסות איי פוקלנד באוגוסט 1947; ועל ידי משלחת החקר האנטארקטית רון בדצמבר 1947 (צילום אוויר טרימטרוגון).
שמו של הנונאטאק ניתן לו בשנת 1961 על ידי הוועדה המייעצת לשמות אנטארקטיים של בריטניה.
במבט מהוויר נראים שלוש הפסגות הסלעיות של הנונאטאק בצורת שלוש נקודות וקו - סימון בקוד מורס של האות V - הנקראת באלפבית פונטי "ויקטורי".
נונאטאק סרפנט הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה.
הנונאטאק ממוקם בסמוך ממערב למעבר טאפטס.
לנונאטאק צורה של האות S הפוכה.
גובהו של הנואנאטק 750 מטרים מעל פני הים.
הנונאטאק ממוקם 6.4 קילומטרים צפונית-מזרחית לנונאטאק ליזארד; ו-6.23 קילומטרים מגבעת לסנובו.
הנונאטאק מופה בשנת 1968 על ידי הסקר האנטארקטי הבריטי.
שמו של הנונאטאק ניתן לו בשנת 1977 על ידי הוועדה המייעצת לשמות אנטארקטיים של בריטניה.
בשל צורתו (צורה של האות S הפוכה), המזכירה נחש, נתן לו שם זה (באנגלית "סרפנט" משמעותו "נחש").
נונאטאק ליזארד הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה.
גובהו של הנונאטאק 800 מטרים מעל פני הים.
הנונאטאק ממוקם 12 קילומטרים מזרחית-צפונית להר קלמנט אוחרידצקי; 9 קילומטרים דרומית-מזרחית לפסגות לאנדרס שבהרי אוניברסיטת סופיה; 6.4 קילומטרים דרומית-מערבית מנונאטאק סרפנט; ו-9.38 קילומטרים צפונית - צפון-מערבית מנונאטאק טגרה שבהרי רואן.
השם "לטאה" ניתן לו, בשל צורתו המזכירה נחש או לטאה (ובהתייחס לשמו של נונאטאק סרפנט הסמוך).
נונאטאק טגרה הוא נונאטאק (מצוק סלעי שאינו מכוסה קרח) במערב רמת אלגר בצפון האי אלכסנדר, שבאנטארקטיקה.
אורכו של הנונאטק 2.6 קילומטרים בכיוון מזרח-מערב.
רוחבו של הנונאטאק 700 מטרים.
שיא גובהו של הנונאטאק 1,200 מטרים מעל פני הים.
הנונאטאק מתנשא מעל קרחון דיליוס, שמדרום מזרח לו; ומעל שדה השלג ניקולס שמצפון וממערב לו.
הנונאטאק ממוקם 5 קילומטרים צפונית - צפון-מזרחית לנונאטאק נבוש; 8.1 קילומטרים דרום-מזרחית מנונאטאק שו; ו-9.38 קילומטרים דרומית - מזרחית מנונאטאק ליזארד.
הראשונים שהגיעו אל הנונאטאק (ב-30 בינואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.
הנונאטאק מופה על ידי סוקרים בריטיים בשנת 1978.
הנונאטאק נקרא על שמו של המבצר הרומי העתיק טגרה, שבצפון-מזרח בולגריה.
נונאטאק נבוש הוא נונאטאק (מצוק סלעי שאינו מכוסה קרח) במערב רמת אלגר בצפון האי אלכסנדר, שבאנטארקטיקה.
אורכו של הנונאטק 1.54 קילומטרים בכיוון צפון-דרום.
רוחבו של הנונאטאק 1.1 קילומטרים.
שיא גובהו של הנונאטאק 900 מטרים מעל פני הים.
הנונאטאק מתנשא מעל שדה השלג ניקולס שממערב לו; ומעל קרחון דיליוס שמזרח לו.
הנונאטאק ממוקם 8.6 קילומטרים מצפון מערב לפסגת קוז'וך; 11.8 קילומטרים מצפון לנונאטאקי אפלאצקיה; 18 קילומטרים צפונית-מזרחית מרמת סאטון; 16.23 קילומטרים ממזרח להר בלקנסקה, שבהרי לאסוס; 10.63 קילומטרים מדרום-מזרח לנונאטאק שו; ו-5 קילומטרים דרומית - דרומית-מזרחית לנונאטאק טגרה.
הנונאטאק מופה על ידי סוקרים בריטיים בשנת 1971.
הנונאטאק נקרא על שמו של האנדרטה המגליתית נבוש, שבדרום-מזרח בולגריה.
נונאטאק פוקנר הוא נונאטאק בולט, בהרי לאסוס בצפון-מערב האי אלכסנדר, שבאנטארקטיקה.
גובהו של הנונאטאק 200 מטרים מעל פני הים.
הנונאטאק ממוקם בסמוך ממערב לפסגת ביגל; ו-9.5 קילומטרים מערבית - דרומית להר דבול.
הנונאטאק התגלה בתצלומי אוויר שצולמו על ידי צי ארצות הברית בשנת 1966.
הנונאטאק נקרא על שמו של הרולד ט.
Faulkner), מצי ארצות הברית, שהיה מפקד מחלקת הצילום של טייסת VXE-6 במהלך מבצע דיפ פריז, בשנת 1969.
נונאטאק בלאנט או נונאטאק בלאונט הוא נונאטאק נישא ברכס פורסטל, בהרי פנסקולה, בארץ המלכה אליזבת, שבאנטארקטיקה.